Ehdotus neuvoston asetus (EY, Euratom) Euroopan yhteisöjen virkamiesten ja muun henkilöstön eläkkeisiin [1 päivästä toukokuuta 2004] liittyvien korjauskertoimien vahvistamisesta /* KOM/2004/0192 lopull. */





Ehdotus NEUVOSTON ASETUS (EY, Euratom) Euroopan yhteisöjen virkamiesten ja muun henkilöstön eläkkeisiin [1 päivästä toukokuuta 2004] liittyvien korjauskertoimien vahvistamisesta (komission esittämä) PERUSTELUT 1. Johdanto Tehdessään xxx päätöksen henkilöstösääntöjen muuttamisesta neuvosto päätti poistaa saavutettuihin eläkeoikeuksiin liittyvät korjauskertoimet [1 päivästä toukokuuta 2004] ja suojata ennen kyseistä päivää saavutetut eläkeoikeudet soveltamalla eläkkeisiin erityisiä siirtymäkauden korjauskertoimia. Neuvosto vahvistaa henkilöstösääntöjen XIII liitteessä olevan 20 artiklan ja liitteessä XI olevan 3 artiklan säännösten mukaisesti yhteisöjen eläkkeensaajien ennen [1 päivää toukokuuta 2004] saavuttamiin eläkeoikeuksiin sovellettavat korjauskertoimet. Henkilöstösääntöjen liitteessä XI olevan 3 artiklan säännösten mukaisesti Belgiassa ja Luxemburgissa ei sovelleta korjauskertoimia. 2. Eläkkeensaajiin sovellettavat laskennalliset korjauskertoimet Eurostat on henkilöstösääntöjen XI liitteessä olevan 1 artiklan 3 kohdan a alakohdan toisen alakohdan mukaisesti määrittänyt hintapariteetit, jotka ilmaisevat 1 päivänä heinäkuuta 2003 jäsenvaltioissa maksettujen Euroopan yhteisöjen eläkkeiden ostovoiman vastaavuuden suhteessa viitevaltio Belgiassa maksettuihin Euroopan yhteisöjen eläkkeisiin. Eri maiden korjauskertoimet määritetään suoraan hintapariteettien ja 1 päivänä heinäkuuta 2003 sovellettujen valuuttakertoimien välisten suhteiden perusteella. Henkilöstösäänntöjen liitteessä VII olevan 17 artiklan säännösten mukaisesti kyseisiä korjauskertoimia sovelletaan sellaisinaan virkamiesten ja muun henkilöstön eläkkeiden siirtoon [1 päivästä toukokuuta 2004]. Hintapariteetit, valuuttakertoimet ja eläkkeisiin sovellettavat laskennalliset korjauskertoimet on esitetty jäljempänä taulukossa A. >VIITTAUS KAAVIOON> 3. eläkkeensaajiin sovellettavat korjauskertoimet Henkilöstösääntöjen liitteessä XIII olevan 20 artiklan 2 kohdan mukaisesti eläkkeisiin sovellettavat korjauskertoimet lasketaan painottamalla henkilöstösääntöjen liitteessä XI olevan 3 artiklan 5 kohdan ensimmäisessä luetelmakohdassa vahvistettuja, virkamiehiin sovellettavia korjauskertoimia 80 prosentilla sekä kyseisen kohdan toisessa luetelmakohdassa vahvistettuja, eläkkeiden laskennallisia korjauskertoimia 20 prosentilla. Eläkkeisiin eri valtioissa sovellettavat korjauskertoimet esitetään jäljempänä taulukossa B. >VIITTAUS KAAVIOON> Ehdotus NEUVOSTON ASETUS (EY, Euratom) Euroopan yhteisöjen virkamiesten ja muun henkilöstön eläkkeisiin [1 päivästä toukokuuta 2004] liittyvien korjauskertoimien vahvistamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon Euroopan yhteisöjen erioikeuksista ja vapauksista tehdyn pöytäkirjan ja erityisesti sen 13 artiklan, ottaa huomioon Euroopan yhteisöjen virkamiehiin sovellettavat henkilöstösäännöt ja näiden yhteisöjen muuta henkilöstöä koskevat palvelussuhteen ehdot, jotka on vahvistettu asetuksella (ETY, Euratom, EHTY) N:o 259/68 [1] ja joita on viimeksi muutettu asetuksella (EY, EHTY, Euratom) N:o ..... [2], ja erityisesti mainittujen henkilöstösääntöjen 63, 64, 65, 65 a ja 82 artiklan ja liitteen XI ja XIII sekä mainittujen palvelussuhteen ehtojen 20 artiklan 1 kohdan ja 64 artiklan, [1] EYVL L 56, 4.3.1968, s. 1. [2] EUVL L, s. 1. ottaa huomioon komission ehdotuksen, sekä katsoo seuraavaa: (1) Henkilöstösääntöjen liitteessä XIII olevan 20 artiklan 1 kohdan soveltaminen edellyttää jäsenvaltioissa maksettavien eläkkeiden korjauskertoimien vahvistamista. (2) Kyseisiä kertoimia sovelletaan välittömästi liitteessä VII olevassa 17 artiklassa mainittuihin siirtoihin. (3) Liitteessä XIII olevan 20 artiklan 2 kohdan soveltaminen edellyttää kyseisten kertoimien keskiarvon painottamista 20 prosentilla ja virkamiehille jäsenvaltioissa [pääkaupungeissa] maksettaviin palkkoihin sovellettavien kertoimien painottamista 80 prosentilla, ON ANTANUT TÄMÄN ASETUKSEN: 1 artikla 1. Virkamiesten ja muun henkilöstön suorittamiin siirtoihin yhteen jäljempänä olevassa luettelossa mainituista maista liitteessä VII olevan 17 artiklan 3 kohdan mukaisesti sovellettavat korjauskertoimet ovat [1 päivästä toukokuuta 2004] seuraavat: >VIITTAUS KAAVIOON> 2. Henkilöstösääntöjen liitteessä XIII olevan 20 artiklan 2 kohdan mukaisesti sovellettavat korjauskertoimet ovat [1 päivästä toukokuuta 2004] seuraavat: >VIITTAUS KAAVIOON> 2 artikla Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä [...] päivänä [...]kuuta [...]. Neuvoston puolesta Puheenjohtaja >TAULUKON PAIKKA>